《田家谣》
宋代·陈元晋

长年饭不足，前裂赤日中。
忍饥不肯懒，辛苦求年丰。
今秋寺一熟，天意亦惮穷。
庶几债可了，或有余粟舂。
团栾共妻子，糠秕一笑同。
焚香答天赐，力作人何功。
君不见前年三百青铜米一斗，又不见去年蕨根掘尽不充口。
妻孥长恐不相守，敢拟如今苏息否。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。